አይኤስ  በሶሪያ ከተማ የሚገኘውን የአልቡ ካማል ከተማን ተነጠቀ
በሶሪያ የአይ ኤስ የመጨረሻ እና ወሳኝ ይዞታ የነበረችው አልቡ ካማል ከተማ በሀገሪቱ  ወታደሮች ቁጥጥር ስር መዋሏ ተገለጸ፡፡የኢራቅ ሀይሎችም እራሱን እስላማዊ መንግስት እያለ የሚጠራውን አይ ኤስ ከከተማዋ ለማስለቀቅ በሁለቱ ሀገራት ድንበር አቅራቢያ የበኩላቸውን ሚና መወጣታቸው ተገልጻል፡፡ረጅም አመታትን ያስቆጠረው የሶሪያ የእርስ  ጦርነት ለብዙ የንጹሃን ዜጎች ህልፈተ ህይወት መንስኤ  ሆኗል፡፡ በእርስ በርስ ጦርነቱ  ምክንያትም ከመኖሪያ ቀዮአቸው የተፈናቀሉ በብዙ ሚሊዮን የሚቁጠሩ  ሶሪያውያን ድንበር አቋርጠው ለመሰደደድ ተገደዋል፡፡  ለሶሪያ የእርስ በእርስ ጦርነት ዋነኛ ምክንያት የሆነው ደግሞ እራሱን እስላማዊ መንግስት እያለ የሚጠራውን አይ ኤስ የሽብር ቡድን ነው፡፡  በሊቢያና በግብፅ፣ በቱኒዚያና በባህሬን የተካሄዱ አመፆችን በማወደስ ስትደግፍ የነበረችው ኢራን፤ በሶሪያ ዋነኛ የአመፅ ተቃዋሚ በመሆን ለአልአሳድ መንግስት አለኝታነቷን አሳይታለች ለምን ቢባል ደግሞ የሺአ ሙስሊም በሚል ስሜት ነው። በአረብ አገራት የተካሄዱትን አመፆች በመቃወም የምትታወቀው ሳውዲ አረቢያ ደግሞ የሶሪያ አማፂዎች ዋነኛ ደጋፊ ሆናለች ለምን ሲባል የሱኒ ሙስሊሞችን ለመደገፍ  በሚል ስሜት መሆኑ ይነሳል፡፡የሶሪያ በእርስ በርስ ጦርነት  እልባት የማይገኝለት ተስፋ ቢስ የእልቂት አለም እየተባለ ሲነገር ቢቆይም አሁን አሁን ግን የበሽር አላሳድ መንግስት በአማጺው  አይ ኤስ ላይ የበላይነትን እየተቀዳጀ ይገኛል፡፡የበሽር አላሳድ መንግስት አማጺ ቡድኑ በቁጥጥሩ ስር ይዟቸው የነበሩ የተለያዩ የሀገሪቱ አካባቢዎችን ነጻ በማውጣት በሀገሪቱ ሰላምን ለማስፈን እና የፈራረሰችውን ሶሪያን ዳግም ለመገንባት እልህ አስጨራሽ ትግል እያደረገ ይገኛል፡፡ባሳለፍነው ወር የሀገሪቱ ወታደሮች የሽብር ቡድኑ ዋነኛ ይዞታ የነበረችውን ራቃን መቆጣጠራቸው ስታወሰው ዘገባው አሁን ደግሞ የአይ ኤስ የመጨረሻ እና ወሳኝ ይዞታ የነበረችውን አልቡ ካማል ከተማን በቁጥጥራቸው ስር ማዋላቸውን የሀገሪቱ መንግስታዊ ሚዲያ አስታውቋል፡፡በዚህ ዘመቻ ላይም የኢራቅ ኃይሎች እራሱን እስላማዊ መንግስት እያለ የሚጠራውን አይ ኤስ ከከተማዋ ለማስለቀቅ በሁለቱ ሀገራት ድንበር አቅራቢያ የበኩላቸውን ሚና ማበርከታቸው ነው የተገለጸው፡፡አሸባሪ ቡድኑ እ.አ.አ ከ2014 ጀምሮ በሶሪያና በኢራቅ ሰፋፊ ይዞታዎችን ተቆጣጥሮ የሽብር ጥቃቶችን ሲሰነዝር መቆየቱን ያስታወሰው ዘገባው ከጥቂት ሳምንታት ወዲህ ግን ሁለቱ ሀገራት በአሸባሪ ቡድኑ ላይ ከፍተኛ የበላይነትን እንዳስመዘገቡ ገልጻል፡፡አንድ የሶሪያ ወታደራዊ አዛዥ ለሮይተርስ የሰጡትን መግለጫ ተከትሎ የሀገሪቱ የቴሌቪዥን ጣቢያ እንደዘገበው የአሸባሪ ቡድኑ የመጨረሻ እና ጠንካራ ይዞታ የነበረቸው አልቡ ካማል ከተማ ከዳኢሽ እስላማዊ መንግሰት ነጻ ወጥታለች፡፡  ይህቺን ከተማ ነጻ ለማወጣት በተደረገው ትግልም በኢራን የሚደገፉ በመቶዎች የሚቆጠሩ የሊባኖስ ሺሀ ሂዝቦላ ሚሊሻዎች ተሳትፈዋል፡፡ ነገር ግን በሶሪያ የእንግሊዝ  ሰብአዊ መብት ተሟጋች  ክትትል ቡድን እንዳስታወቀው አሁንም ድረስ ከተማዋ በሃገሪቱ ወታደሮች የተከበበች ሲሆን  ከፍተኛ ውጊያም  እየተካሄደባት  ይገኛል፡፡ዘገባው እንዳስታወቀው የሶሪያ ኃይሎች ባሳለፍነው አርብ የዋና ከተማዋን ዴር አልዙር ግዛት በቁጥጥራቸው ስር ያዋሉ ሲሆን የኢራቅ ኃይሎችም በሃገራቱ ድንብር አቅራቢያ የምትገኘውን አልቃኢም ከተማን ከሽብር ቡድኑ ነጻ አውጥተዋል፡፡በአሜሪካ የሚደገፈው የሶሪያ ዴሞክራሲያው ኃይልም አካባቢውን ለመቆጣጠር በተደረገው ውጊያ ጥቃት መሰንዘሩ ተገልጻል፡፡